Návrh 

Zákon

z                        2003,

ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov

Národná rada Slovenskej republiky sa uzniesla na tomto zákone:

Čl. I

	Zákon Slovenskej národnej rady č. 138/1991 Zb. o majetku obcí v znení zákona Slovenskej národnej rady č. 306/1992 Zb., zákona Národnej rady Slovenskej republiky               č. 43/1993 Z. z., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 245/1994 Z. z., zákona Národnej rady Slovenskej republiky            č. 147/1995 Z. z., nálezu Ústavného súdu Slovenskej republiky č. 130/1996 Z. z. a zákona          č. 447/2001 Z. z. sa mení a dopĺňa takto:

1.	Za § 2b sa vkladá § 2c, ktorý znie:

„§ 2c

(1) Do vlastníctva obcí prechádzajú z majetku Slovenskej republiky veci v správe

a)	právnických osôb v oblasti zdravotníctva, ku ktorým prechádza zriaďovateľská funkcia na obec podľa osobitných zákonov, 11f)

b)	zriaďovateľa zdravotníckych zariadení bez právnej subjektivity v užívaní týchto zdravotníckych zariadení, ku ktorým prechádza zriaďovateľská funkcia na obec podľa osobitného zákona. 11f)

(2) Veci uvedené v odseku  1, vrátane rozostavaných stavieb, prechádzajú do vlastníctva obcí, na 
      území ktorých sa nachádzajú.“.

Poznámka pod čiarou k odkazu 11f  znie:

„11f) Napríklad zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov.“.

2.	V § 3 sa vypúšťajú písmená e) a f). Doterajšie písmená g) až i) sa označujú ako písmená e) až h).

3. Za § 4a sa vkladá § 4b, ktorý znie:

„§ 4b

(1)	Do vlastníctva obcí prechádzajú s majetkom Slovenskej republiky podľa § 2c  aj súvisiace majetkové práva a do hodnoty nadobúdaného majetku a majetkových práv aj súvisiace záväzky.

(2) Na obec neprechádzajú 

a)	záväzky na úhradu za dodávky tovarov, prác a iných výkonov prevzaté správcom majetku   Slovenskej republiky, súvisiace s majetkom, ktorý prechádza do vlastníctva obce podľa   § 2c ods. 1, ktoré sú po lehote splatnosti alebo neboli uhradené ku dňu prechodu majetku Slovenskej republiky na obec podľa tohto zákona,

b)	záväzky na úhradu peňažných plnení podľa osobitných zákonov,16a) ktoré bol povinný uhradiť správca majetku Slovenskej republiky podľa osobitných zákonov16a) do dňa prechodu majetku Slovenskej republiky na obec podľa tohto zákona.“.

4.	V § 6 ods. 3 sa na konci pripájajú tieto vety: „Obec môže uzavrieť zmluvu o výkone správy svojho majetku s obchodnou spoločnosťou alebo s inou právnickou osobou. Zmluva o výkone správy obsahuje najmä účel využitia majetku, čas trvania výkonu správy a práva a povinnosti zmluvných strán; obec nie je oprávnená dať súhlas tejto právnickej osobe na zriadenie záložného práva k majetku obce ani na jeho iné zaťaženie.“.

5.  V § 6 ods. 4 sa za slová „§ 2b ods. 1“ vkladajú slová „a § 2c ods. 1“ a slová „nemôže naložiť“    
     sa nahrádzajú slovami „môže naložiť aj“.

6. V poznámke pod čiarou k odkazu  21 sa citácia „Zákon č. 563/1991 Zb. o účtovníctve v znení   
    neskorších predpisov“ nahrádza citáciou „Zákon č. 431/2002 Z. z. o účtovníctve“.

    Alternatíva I.

7. § 7a znie: 
„§ 7a
	
	Na majetok vo vlastníctve obce, ktorý nadobudla do vlastníctva podľa § 2b ods. 1 a § 2c  a ktorý ku dňu prechodu majetku Slovenskej republiky na obec slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti nemožno zriadiť záložné právo ani zabezpečovaní prevod práva, uskutočniť výkon rozhodnutia, konkurzné konanie a vyrovnacie konanie podľa osobitných predpisov; to neplatí, ak tento majetok neslúži na uvedený účel.“.

8. Poznámky pod čiarou k odkazom 21a  až  21e sa vypúšťajú.

    Alternatíva II.

7. V § 7a ods. 1 sa za slová „§ 2b ods. 1“ vkladajú slová „a § 2c“.

8. V § 7a odsek 2 znie:
    „(2) Povinnosť podľa odseku 1 sa skončí na základe rozhodnutia obecného zastupiteľstva
          a) o zmene účelového určenia majetku uvedeného v odseku 1,
          b) o vklade majetku uvedeného v odseku 1 do obchodnej spoločnosti alebo o jeho použití
               na založenie inej právnickej osoby,
          c) o prebytočnosti nehnuteľnej veci uvedenej v odseku 1, 
          d) o prebytočnosti  alebo  neupotrebiteľnosti  hnuteľnej  veci  uvedenej  v  odseku 1, ak  jej 
               zostatková  cena  je  vyššia  ako  100 000 Sk; pri nižšej zostatkovej cene o prebytočnosti 
               alebo  o  neupotrebiteľnosti   takejto  hnuteľnej   veci   rozhoduje  zamestnanec,   určený 
               zásadami prijatými podľa § 9 ods. 1.“.

9.  V § 7a ods. 4 sa za slovo „majetok“ vkladajú slová „vo vlastníctve obce“.

      Alternatíva III.

7.  V § 7a ods. 1 sa za slová „§ 2b ods. 1“ vkladajú slová „a § 2c“.

8. V § 7a sa za slovo „majetok“ vkladajú slová „vo vlastníctve obce“.

10. V § 9 ods. 2 písm. a) sa na konci čiarka nahrádza bodkočiarkou a pripájajú sa tieto slová: „to   
      neplatí, ak obec je povinná previesť nehnuteľný majetok podľa osobitného predpisu, 22a)“.

Poznámka pod čiarou k odkazu 22a znie :

„22a) Zákon Národnej rady Slovenskej republiky č. 182/1993 Z. z. o vlastníctve bytov 
         a nebytových priestorov v znení neskorších predpisov.“.

11. § 9 sa dopĺňa odsekmi 4 až 7, ktoré znejú:

      „(4) Obec nemôže previesť vlastníctvo svojho majetku, s výnimkou podľa odseku 6, fyzickej 
             osobe, ktorá je v tejto obci
a)	starostom obce,
b)	poslancom obecného zastupiteľstva,
c)	štatutárnym orgánom alebo členom štatutárneho orgánu právnickej osoby zriadenej  alebo založenej obcou,
d)	prednostom obecného úradu,
e)	zamestnancom obce,
f)	hlavným kontrolórom obce,
g)	blízkou osobou 22b) osôb uvedených v písmenách a) až f).

(5) Obec nemôže previesť vlastnícke právo k majetku ani na právnickú osobu, v ktorej zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu je osoba uvedená v odseku 4.

(6) Obec môže fyzickej osobe uvedenej v odseku 4 previesť
      a) byt alebo pozemok podľa osobitného predpisu, 22a)
	   b) pozemok zastavaný stavbou v jej vlastníctve,
	   c) podiel majetku obce, ktorým sa realizuje zákonné predkupné právo. 22c)

(7) Obec môže v zásadách hospodárenia s majetkom obce určiť, ktorým ďalším osobám, okrem osôb uvedených v odseku 4 a 5, nemôže previesť vlastníctvo svojho majetku.“.

Poznámky pod čiarou k odkazom 22b a 22c znejú:

„22b) § 116 Občianskeho zákonníka.
  22c) Napríklad § 140 Občianskeho zákonníka.“.

12.	Za § 14b sa vkladá § 14c, ktorý znie:

„§ 14c

(1)	Odovzdávajúci subjekt, ktorý do dňa prechodu majetku Slovenskej republiky mal v správe majetok, ktorý podľa  tohto zákona prechádza na obec, spíše s obcou písomný protokol o odovzdaní tohto majetku najneskôr do dvoch mesiacov odo dňa prechodu majetku Slovenskej republiky podľa tohto zákona. Protokol obsahuje presné vymedzenie a hodnotu odovzdávaného majetku vedenú v účtovníctve a oceneného podľa osobitného zákona21) a výšku oprávok tohto majetku, súvisiace majetkové práva a záväzky ku dňu prechodu majetku Slovenskej republiky na obec; ak ide o nehnuteľnosť, protokol obsahuje aj údaje katastra nehnuteľností podľa osobitného zákona.26b) Protokol podpisuje štatutárny orgán subjektu, ktorý mal v správe majetok, ktorého vlastníctvo prechádza podľa tohto zákona na obec a štatutárny orgán  obce.

(2)	Obce sú povinné do 12 mesiacov odo dňa nadobudnutia majetku  podľa tohto zákona podať na príslušnom katastri nehnuteľností návrh na zápis vlastníckeho práva k tomuto majetku podľa osobitných zákonov.26c)

(3)	Veci uvedené v § 2c prechádzajú do vlastníctva obcí dňom nadobudnutia účinnosti osobitného zákona, ktorým prechádza zriaďovateľská funkcia na obec; tento deň je dňom prechodu majetku Slovenskej republiky na obec.“.

13.	 Za § 15e sa vkladá § 15f, ktorý znie:

„§15f

(1)  Rozostavané stavby a dokončené stavby, ku ktorým prešla investorská funkcia na obec podľa 
      osobitného   zákona  33a)   prechádzajú   dňom   1. januára 2004  do  vlastníctva obce,  ktorá je 
      k 31. decembru 2003 ich investorom.

(2)	Do 1. júla 2004 obce uvedú do súladu s § 6 ods. 3 svoje právne vzťahy k právnickým osobám, ktoré založili do 31.12.2001.“.

Poznámka pod čiarou k odkazu 33a znie:

„33a) § 3 ods. 2 písm. d) bod 2 zákona Slovenskej národnej rady č. 518/1990 Zb.“. 

Čl. II

	Tento zákon nadobúda účinnosť 1. januára 2004.